lipu Mawapalatan (toki Sankita: महाभारतम्, sitelen Lasina: Mahābhāratam [məɦaːˈbʱaːrət̪əm] anu /məhɑːˈbɑːrətə/) li lipu suli tan ma Palata li wan lon lipu suli tu pi toki Sankita lon ma Palata majuna [nimi]. jan li sitelen e ona lon tenpo sike ale sinpin nanpa tu wan tawa tenpo sike ale sinpin nanpa luka. lipu suli ante pi toki Sankita lon ma Palata majuna li lipu Lamajana.
lipu Mawapalatan li jo e kipisi Soka 74,000 li jo e nimi 1,800,000 li lipu epiku pi suli nanpa tu wan lon ma ali. suli pi lipu Mawapalatan wan li suli pi lipu Lamajana tu tu. jan li toki pi pini ala e ijo pi lipu ni la, ona li toki e ijo ale pi lipu ni kepepen tenpo esun tu.
kon pi nimi "Mawapalatan" li jan lili suli pi jan lawa Palata, kon pi nimi "Mawa" li suli.
jan pi ma Palata la, jan sewi Wijasa li pali e lipu ni, jan sewi Kanesa li sitelen e lipu ni.